ANEXĂ la Proiectul de hotărâre
                                                                      RAPORT
PRIVIND ACTIVITATEA  ASISTENŢILOR  PERSONALI  DESFĂŞURATĂ  ÎN  SEMESTRUL II AL ANULUI 2025
 
În conformitate cu prevederile art. 29, alin.1 din H.G. nr. 268/2007 pentru aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare,  Compartimentul asistenţă socială persoane cu handicap și monitorizare asistenți personali de la nivelul primăriei, trebuie să prezinte  Consiliului local un raport care să conţină date referitoare la activitatea asistenţilor personali ai persoanelor cu handicap grav, precum: 

-  Dinamica angajării asistenţilor personali;

- Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;

- Informaţii privind numărul de asistenţi personali instruiţi;

- Numărul de controale efectuate şi problemele sesizate.

 
Precizăm că în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare, rolul compartimentului de specialitate a fost acela de a monitoriza în condiţii optime atribuţiile şi obligaţiile care le revin asistenţilor personali ai persoanelor cu handicap grav, în vederea ameliorării situaţiei acestora, astfel încât aceştia să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale. Indiferent de vârsta sau de handicapul cu care se confruntă acest segment social, el are dreptul fundamental la autodeterminare şi individualitate, pentru depăşirea condiţiei de handicap şi a reinserţiei sociale. Îngrijirile ce li se acordă, pot permite persoanelor cu handicap grav să îşi valorifice potenţialul fizic, intelectual, spiritual, emoţional şi social, în pofida handicapului de care suferă.

Ţinând cont de aceste aspecte, în 2025/semestrul II, Compartimentul  asistenţă socială persoane cu handicap și monitorizare asistenți personali din cadrul Direcției de Asistență Socială raportează următoarele:

           a) Dinamica angajării asistenţilor personali.

1. În perioada 01.07.2025 -31.12.2025  au fost angajați 4 asistenți personali.
2. La data de 31.12.2025, în evidenţele noastre, se află un număr de 52 persoane cu handicap grav care beneficiază de asistent personal angajat pe bază de contract individual de muncă.

3. Conform evidenţelor, asistenţii personali îngrijesc un număr de 16 copii cu dizabilităţi şi 36 persoane adulte cu handicap.

b) Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro.
 
Referitor la acest aspect precizăm că pe raza municipiului nu sunt înfiinţate şi nu funcţionează Centre de tip respiro. Menţionăm ca aceste centre pot fi înfiinţate ca structuri fără personalitate juridică în subordinea consiliilor judeţene, în structura Direcţiilor Generale de Asistenţă Socială si Protecţia Copilului, cu avizul şi sub îndrumarea metodologică a Autorităţii Naţionale pentru  Drepturile Persoanelor cu Dizabilități. La nivelul județului Bihor în cursul anului 2023, a fost înființat un Centru respiro pentru copii cu dizabilități, în cadrul Complexului Rezidențial pentru Copii cu Dizabilități Oradea din subordinea D.G.A.S.P.C. Bihor.
 Această oportunitate a fost comunicată asistenților personali ai copiilor cu dizabilități. Pentru persoanele adulte nu sunt asigurate condiţiile de înlocuire a asistentului personal pe perioada concediului de odihnă şi nu există nici posibilitatea găzduirii bolnavului într-un Centru de tip respiro. Deoarece nu s-a optat pentru găzduirea copiilor cu dizabilități în acest centru, respectiv persoanele adulte nu au asigurat acest serviciu, s-a luat măsura legală de acordare pentru persoana cu handicap grav a unei indemnizaţii echivalente cu indemnizaţia prevăzută la art.43 alin.(1) din Legea nr.448/2006. Un număr de 53 asistenţi personali au beneficiat de concediu de odihnă, în lunile octombrie-noiembrie 2025. Indemnizaţia pentru acesată perioadă nu a putut fi acordată persoanelor cu handicap grav, așa cum a fost programată inițial în anul 2025, din cauza insuficienței fondurilor bugetare. Aceste indemnizații vor fi achitate împreună cu plățile aferente lunii decembrie 2025, în cursul lunii ianuarie 2026. 
         c) Informaţii privind numărul de asistenţi personali instruiţi.
Preciză
m că în conformitate cu prevederile art. 38, lit. a) din Legea nr. 448/2006 privind protecţia şi promovarea drepturilor persoanelor cu handicap, asistenţii personali au obligaţia să participe o dată la 2 ani la o instruire organizată de angajator. Tematica de instruire este stabilită prin Ordinul nr. 319/02.10.2007 al preşedintelui Autorităţii Naţionale pentru Persoanele cu Dizabilități emis în termen de 90 de zile de la data intrării în vigoare a H.G. nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare. Instruirea a unui număr de 42 asistenţi personali a avut loc în data de 28.03.2024 la Casa de cultură al Municipiului Marghita, cu sprijinul Trianbia Formare S.R.L., prelucrându-se tematica sus menţionată.

         d) Numărul de controale efectuate şi problemele sesizate.

        Verificările efectuate de către inspectorii din cadrul Direcției de Asistență Socială au vizat următoarele aspecte: modul în care sunt îndeplinite obligaţiile contractuale ale asistentului personal, evaluarea socială şi psihologică atât a asistentului personal cât şi a persoanei cu handicap grav. În urma anchetelor sociale efectuate la domiciliul persoanelor cu handicap nu au fost sesizate probleme deosebite. În cursul anului 2025/semestrul II au fost controlate la domiciliu un număr de 53 persoane cu handicap grav. Nu au fost sesizate aspecte negative legate de activitatea asistentului personal dar şi-au manifestat dorinţa ca societatea să fie mai deschisă la problemele lor, în special privind socializarea, integrarea în şcolile speciale, şi participarea la activităţi sportive, culturale şi distractive.
Alte servicii de care beneficiază persoanele cu handicap:

            Indemnizaţie lunară pentru persoanele cu handicap grav care optează pentru această formă de protecţie în locul asistentului personal. În anul 2025 semestrul II s-au înregistrat un număr de 34 cazuri noi de acordare a indemnizaţiei pentru persoanele cu handicap grav sau pentru reprezentanţii legali ai acestora, numărul total la 31.12.2025 fiind de 167 de indemnizaţii.
În concluzie, apreciem că serviciile acordate persoanelor cu handicap grav prin intermediul Compartimentului de specialitate al municipiului Marghita, în speţă angajarea asistentului personal, sunt de bună calitate, sunt monitorizate de inspectorii compartimentului de specialitate iar prin acţiunea preventivă a acestora s-a evitat apariţia conflictelor.

Prezentăm mai jos situaţia privind dinamica angajării asistenţilor personali ai persoanelor cu handicap grav şi a indemnizaţiilor lunare. Menţionăm că la nivelul Primăriei Municipiului Marghita nu s-au înregistrat restanţe la plata salariilor asistenţilor personali sau a indemnizaţiilor.

	Luna
	Numărul de asistenţi personali pentru persoanele cu handicap
	Numărul de indemnizaţii lunare cuvenite părinţilor sau adultului/reprezentantului legal/Ord.794/380/2002
	Număr

total

asistenţi personali şi număr total indemnizaţii lunare

	
	TOTAL din care:
	Copii
	Adulţi
	TOTAL,

din care
	Părinţi/ reprezentant legal
	Adulţi/

Reprezent.

        legal
	

	
	1=2+3
	2
	3
	4=5+6
	5
	6
	7=1+4

	30.06.2025
	50
	15
	35
	162
	14
	148
	212

	 IUL
	+1
	0
	+1
	+2
	0
	+2
	+3

	AUG
	+2
	+1
	+1
	+4
	0
	+4
	+6

	SEPT
	0
	0
	0
	-2
	-1
	-1
	-2

	OCT
	0
	0
	0
	+1
	+1
	0
	+1

	NOI
	-1
	0
	-1
	+3
	0
	+3
	+2

	DEC
	0
	0
	0
	-3
	0
	-3
	-3

	31.12.2025
	52
	16
	36
	167
	14
	153
	219


Inspector
Horvath Zita Edith

PAGE  

